Oana-Elena Dobreanu este acuzată de pornografie infantilă şi viol, fiind dusă, marţi, în faţa magistraţilor de la Tribunalul Bucureşti cu propunerea de arestare preventivă pentru 30 de zile.

"În cauză, există suspiciunea rezonabilă că în perioada februarie 2016 – august 2016, inculpata Dobreanu Oana-Elena a întreţinut în mod repetat acte sexuale orale şi alte acte de agresiune sexuală cu fiica sa minoră, în vârstă de 9 ani, profitând de imposibilitatea victimei de a se apăra şi de a-şi exprima voinţa. Totodată, s-a reţinut că în perioada februarie 2016 – august 2016, în baza aceleiaşi rezoluţii infracţionale, în mod repetat, la diferite intervale de timp, inculpata Dobreanu Oana-Elena a produs materiale pornografice cu fiica sa minoră, pe care ulterior le-a pus la dispoziţia concubinului său, prin intermediul unei aplicaţii informatice, care, la rândul său, le-a distribuit pe o reţea de socializare", transmit procurorii DIICOT.

În anchetă s-a colaborat cu Europol precum şi cu autorităţile judiciare din Italia şi Marea Britanie.